cyanic-selkie/wikianc huggingface dataset:
เหตุการณ์พายุหมุนนาร์กิส พ.ศ. 2551
สภาพความรุนแรง
ทูตต่างประเทศประจำนครย่างกุ้งนายหนึ่งให้สัมภาษณ์แก่สำนักข่าวรอยเตอส์ซึ่งขอให้พรรณนาเหตุการณ์พายุหมุนนาร์กิสถล่มพม่าว่า รอบกายของตนนั้นดูประหนึ่งซากที่หลงเหลือจากภาวะสงคราม ปฏิกูลที่ทะลักนองทั่วนครทำให้เกิดภาวะน้ำเน่าท่วม (waste flood) ซึ่งส่งผลให้นาข้าวเสียหายหลายแห่ง
เจ้าหน้าที่จากสหประชาชาติรายหนึ่งให้สัมภาษณ์เกี่ยวกับสถานการณ์ดังกล่าว่า ถือเป็นเหตุการณ์ที่ย่ำแย่เหตุการณ์หนึ่ง บ้านเรือนเกือบทั้งปวงพังพินาศ ประชาชนต่างอกสั่นขวัญผวา เจ้าหน้าที่จากสหประชาชาติอีกรายหนึ่งให้สัมภาษณ์ว่า ดินดอนสามเหลี่ยม (delta) แห่งลุ่มน้ำอิรวดีได้รับผลกระทบหนักมาก ไม่แต่เพราะลมและฝน แต่ยังเพราะความกำเริบของพายุอีกด้วย
หนังสือพิมพ์ “เดลีเทเลกราฟ” (Daily Telegraph) แห่งสหราชอาณาจักร ฉบับวันที่ 5 พฤษภาคม พ.ศ. 2551 รายงานว่า ราคาโภคภัณฑ์ในประเทศพม่าอาจได้รับผลกระทบเพราะเหตุการณ์พายุครั้งนี้ด้วย ซึ่งวันที่ 7 พฤษภาคม 2551 นายวรเดช วีระเวคิน รองอธิบดีกรมสารนิเทศ กระทรวงการต่างประเทศของไทย แถลงโดยอ้างถึงรายงานของนายบรรสาน บุนนาค เอกอัครราชทูตไทยประจำนครย่างกุ้ง ว่าราคาโภคภัณฑ์ในพม่าได้สูงขึ้นสองถึงสามเท่าตัวแล้ว โดยสภาพแวดล้อมในนครได้รับความเสียหายหนัก ห้างร้านส่วนใหญ่ปิดกิจการ เครื่องอุปโภคบริโภคมีฝืดเคือง และโดยรวมแล้วความเป็นอยู่ของผู้คนในนครค่อนข้างกันดาร
การจัดการสถานการณ์ของรัฐบาลพม่า
อย่างไรก็ดี รัฐบาลทหารพม่าหาได้มีและดำเนินมาตรการใด ๆ เพื่อแก้ไข เยียวยา และฟื้นฟูความเลวร้ายในบ้านเมืองอย่างเหมาะสม หนังสือพิมพ์ไทยรัฐรายงานว่า ชาวพม่าจำนวนมากโกรธแค้นรัฐบาลที่ไม่มีการเตือนภัยที่ดีพอ และสมาคมเพื่อการช่วยเหลือนักโทษการเมืองซึ่งอยู่ในกรุงเทพมหานครรายงานว่า เจ้าหน้าที่พม่ายิงประหารนักโทษแห่งเรือนจำอินเส่งในขณะที่ฉวยจังหวะจลาจลจากพายุเตรียมหลบหนี ปรากฏนักโทษตายสามสิบหกคน และบาดเจ็บอีกประมาณเจ็ดสิบคน อย่างไรก็ดี ทางการพม่าปฏิเสธรายงานทั้งสอง
ด้วยเหตุนี้เอง นานาชาติจึงวิตกว่าศพนับแสนที่รัฐบาลพม่าไม่จัดการ แต่ปล่อยทิ้งไว้ให้เน่าอืดยังหนทางตามยถากรรมนั้น จะนำมาซึ่งโรคระบาดขนานใหญ่ และอาจลุกลามใหญ่หลวงได้
วันที่ 6 พฤษภาคม พ.ศ. 2551 นางลอรา บุช คู่สมรสของนายจอร์จ วอล์กเกอร์ บุช ประธานาธิบดีแห่งสหรัฐอเมริกา ได้กล่าวโจมตีรัฐบาลทหารพม่าว่าล้มเหลวในการแจ้งเตือนภัยและให้ความช่วยเหลือแก่ประชาชน ซึ่งร้อยตำรวจเอกนิติภูมิ นวรัตน์ นักวิเคราะห์สถานการณ์ต่างประเทศ ให้ความเห็นต่อการกระทำของนางลอรา บุช ว่า เป็นเพียงเกมการเมืองที่ดำเนินอยู่บนน้ำตาของผู้ทุกข์ยาก อีกประการหนึ่ง สหรัฐอเมริกาเองก็ล้มเหลวในการแจ้งเตือนภัยและให้ความช่วยเหลือแก่ประชาชนในเหตุการณ์พายุเฮอริเคนแคทรีนาพัดถล่มสหรัฐอเมริกาเมื่อวันจันทร์ที่ 29 สิงหาคม พ.ศ. 2548 เช่นกัน
การประชามติว่าด้วยร่างรัฐธรรมนูญของพม่า
ถึงแม้ว่าจะบังเกิดภาวะมหันตภัย แต่ในเบื้องแรกรัฐบาลทหารพม่าคงยืนยันว่าจะจัดให้มีการออกเสียงประชามติเกี่ยวกับร่างรัฐธรรมนูญพม่าตามที่กำหนดไว้ในวันเสาร์ที่ 10 พฤษภาคม พ.ศ. 2551 ไม่เปลี่ยนแปลง ซึ่งได้ก่อให้เกิดปฏิกิริยาต่อต้านจากทั้งพรรคฝ่ายค้านของพม่าเองและจากนานาชาติ ซึ่งหลังจากที่เผชิญการต่อต้านอย่างแรงจากหลายฝ่าย ก็ได้มีประกาศเลื่อนการประชามติเฉพาะนครย่างกุ้งและพื้นที่ประสบพิบัติภัยไปเป็น วันที่ 24 พฤษภาคม พ.ศ. 2551
ความช่วยเหลือจากนานาชาติ
วันที่ 6 พฤษภาคม พ.ศ. 2551 ผู้แทนของรัฐบาลทหารพม่าที่รัฐนิวยอร์กได้ร้องขอความช่วยเหลือจากสหประชาชาติอย่างเป็นทางการสำหรับความเสียหายจากพายุหมุนนาร์กิสในประเทศตน ซึ่งนานาชาติล้วนพร้อมสนองอย่างเต็มที่
อย่างไรก็ดี รัฐบาลพม่าแสดงทีท่าไม่ยอมรับความช่วยเหลือจากนานาชาติ ซึ่งหลายประเทศได้เตรียมบริจาคเงินและเสบียงทั้งอาหารและยา ตลอดจนข้าวของที่จำเป็นอื่น ๆ สำหรับประเทศไทยเองได้เตรียมบริจาคเงินหนึ่งแสนดอลลาร์สหรัฐ เวชภัณฑ์สามสิบตัน และเสบียงอาหารสิบสองตันจากสภากาชาดไทย ซึ่ง นายไชยา สะสมทรัพย์ รัฐมนตรีว่าการกระทรวงสาธารณสุขยังได้จัดส่งเวชภัณฑ์ไปช่วยเหลือพม่าอีกสิบสี่รายการ มูลค่ากว่าสิบล้านบาท ตามคำสั่งของนายสมัคร สุนทรเวช นายกรัฐมนตรี นอกจากนี้ รัฐบาลไทยจะได้จัดส่งคณะแพทย์และพยาบาลเข้าไปช่วยเหลือยี่สิบคณะ กับทั้งหน่วยเคลื่อนที่เร็วในการปราบปรามโรคระบาดอีกยี่สิบหน่วย โดยนายกรัฐมนตรีกล่าวว่า "ถ้าพม่าไฟเขียวอนุญาตให้เข้าไปช่วยเหลือ ก็ได้รับความอนุเคราะห์จากกองทัพอากาศ โดยใช้เครื่องบินซี-130 ขน (คณะและหน่วยทางการแพทย์) ไป ไทยจะพรวดพราดไปไม่ได้ ต้องแจ้งให้ทางโน้นรับทราบก่อน" ซึ่งต่อมาในวันที่ 7 พฤษภาคม 2551 เครื่องบินลำดังกล่าวพร้อมด้วยบริวารได้รับอนุญาตให้ลงจอด ณ นครย่างกุ้ง โดยได้บรรทุกน้ำดื่มและอุปกรณ์การก่อสร้างขนาดเบาเป็นการเพิ่มเติมไปด้วย
การปิดกั้นความช่วยเหลือจากนานาชาติ
ปัญหามีว่า รัฐบาลทหารพม่าไม่ยอมรับความช่วยเหลือจากชาติและองค์กรใด ๆ และไม่อนุมัติบัตรผ่านแดนให้แก่ชนต่างด้าว ถึงแม้ว่าบุคคลเหล่านั้นประสงค์จะเดินทางเข้าไปในประเทศเพื่อให้ความช่วยเหลือก็ตาม
อนึ่ง บ่ายวันที่ 8 พฤษภาคม 2551 ตามเวลาในประเทศไทย รัฐบาลพม่าอนุญาตให้กลุ่มเที่ยวบินจากอิตาลีซึ่งบรรทุกเครื่องบรรเทาทุกข์และเจ้าหน้าที่สนามจากองค์การสหประชาชาติลงจอด ณ สนามบินย่างกุ้งแล้ว กระนั้น เจ้าหน้าที่และเครื่องบรรเทาทุกข์จากนานาชาติส่วนใหญ่ยังคงค้างอยู่ในประเทศไทยและสนามบินย่างกุ้งเพื่อรอความยินยอมจากรัฐบาลพม่าอย่างเป็นทางการ บรรดาประเทศเหล่านี้วิตกกันว่าเสบียงอาหารและเสบียงยาอาจเน่าเสียก่อนรัฐบาลพม่าอนุญาตก็เป็นได้
วันที่ 9 พฤษภาคม 2551 รัฐบาลพม่ายอมรับความช่วยเหลือจากนานาชาติอย่างเป็นทางการเฉพาะเวชภัณฑ์ต่าง ๆ แต่ไม่อนุญาตให้บุคลากรต่างชาติเข้าไปปฏิบัติหน้าที่ในประเทศตน
นักวิเคราะห์ชาวสิงคโปร์อธิบายถึงสาเหตุที่รัฐบาลพม่ายังลังเลใจในการนี้อยู่ว่า เป็นเพราะรัฐบาลพม่ากำลังรอฟังคำทำนายจากโหรอยู่ ทั้งนี้ รัฐบาลทหารพม่ามีความเชื่อและเคารพอย่างฝังจิตฝังใจในโหร และการย้ายเมืองหลวงจากนครย่างกุ้งไปเป็นกรุงเนปิดอว์ใน พ.ศ. 2548 กับทั้งการสั่งให้เปลี่ยนการขับรถจากด้านซ้ายของถนนมาเป็นด้านขวาก็เป็นอีกการหนึ่งที่โหรพม่าแนะนำให้รัฐบาลกระทำ
การที่รัฐบาลพม่าไม่อนุญาตให้ต่างประเทศเข้าไปให้ความช่วยเหลือ ส่วนหนึ่งมาจากความที่รัฐบาลต้องการสร้างภาพให้ประชาชนมองว่าตนเป็นที่พึ่งและผู้ให้ความสงเคราะห์หนึ่งเดียว โดยรัฐบาลได้ติดป้ายชื่อบุคคลจากกองทัพบนของที่ได้รับบริจาคจากต่างชาติแทนที่ชื่อของผู้บริจาคที่แท้จริง ซึ่งก็เป็นอีกเหตุหนึ่งที่ทำให้การช่วยเหลือผู้ได้รับความเสียหายเป็นไปโดยล่าช้า
แรงกดดันให้พม่าเปิดประเทศ
วันที่ 9 พฤษภาคม 2551 นายสมัคร สุนทรเวช นายกรัฐมนตรีแห่งประเทศไทย แถลงหลังจากได้รับการร้องขอจากนายเอริก จี. จอห์น (Eric G. John) เอกอัครรัฐทูตแห่งสหรัฐอเมริกาประจำประเทศไทย ว่าจะได้เยือนพม่าในวันที่ 11 พฤษภาคม เพื่อเจรจาให้พม่ายอมเปิดประเทศ และนายควินตัน ควาเย (Quinton Qquayae) เอกอัครราชทูตแห่งสหราชอาณาจักรประจำประเทศไทย แถลงว่าจะร่วมการเดินทางของนายสมัครด้วยเพื่อช่วยเจรจากับพม่าอีกแรงหนึ่ง อย่างไรก็ดี รัฐบาลพม่าแถลงกลับโดยทันทีว่าขณะนี้ยังไม่พร้อมรับการเยือนของผู้ใด การเดินทางของนายสมัครจึงต้องยกเลิกไป และนายสมัครกล่าวว่าจะได้ส่งหนังสือเจรจาให้แก่พม่าให้ภายหลัง
เย็นวันเดียวกันนั้น นายริชาร์ด ฮอร์เซย์ (Richard Horsey) ผู้แทนสหประชาชาติประจำประเทศไทย แถลงในกรุงเทพมหานครว่า ขอให้พม่ารับความช่วยเหลือจากนานาชาติโดยไม่ชักช้า เพราะพายุอีกลูกหนึ่งอันมีความรุนแรงเสมอพายุหมุนนาร์กิสกำลังเข้าโจมตีพม่าตามกำหนดการณฺ์พายุกระหน่ำมหาสมุทรอินเดียตอนเหนือ ประจำปี 2551 พายุลูกดังกล่าวย่อมส่งผลให้สถานการณ์เลวร้ายลงไปอีก
จากภาครัฐ
ต่อไปนี้เป็นรายการความช่วยเหลือที่รัฐบาลทหารพม่ายอมรับแล้ว
พระมหากรุณาธิคุณจากสมเด็จพระบรมโอรสาธิราชฯ สยามมกุฎราชกุมาร
วันที่ 14 พฤษภาคม พ.ศ. 2551 สมเด็จพระบรมโอรสาธิราชฯ สยามมกุฎราชกุมาร ทรงพระกรุณาโปรดเกล้าโปรดกระหม่อม พระราชทานสิ่งของบรรเทาทุกข์ อันได้แก่ ผลิตภัณฑ์ของสมาชิกและกลุ่มแม่บ้านเกษตรกรโครงการสายใยรักแห่งครอบครัว ในพระราชูปถัมภ์ฯ ประกอบด้วยอาหาร และเครื่องอุปโภคที่จำเป็น ได้แก่ ผ้าห่ม ผ้าโสร่ง ผ้าขาวม้า ยาหม่อง ยาดม แชมพู และสบู่ ทั้งนี้ ทรงพระกรุณาโปรดเกล้าโปรดกระหม่อมให้สำนักงานโครงการสายใยรักแห่งครอบครัว วังศุโขทัย ร่วมกับแม่บ้านสมาชิกสายใยรักแห่งครอบครัว และหน่วยบัญชาการถวายความปลอดภัยรักษาพระองค์ ดำเนินการจัดสิ่งของบรรจุหีบห่อ โดยมีภาษาอังกฤษและภาษาพม่ากำกับ เพื่อบ่งบอกชนิดและประเภทของสิ่งของพระราชทานอย่างชัดเจน พร้อมกันนี้ ได้มีพระราชบัณฑูรให้กระทรวงสาธารณสุขเป็นแกนหลักในการประสานงานจัดหน่วยแพทย์พระราชทานในพระองค์ ไปช่วยเหลือผู้ประสบภัยโดยเร็ว
อนึ่ง การพระราชทานสิ่งของดังกล่าว ทรงใช้พระราชทรัพย์ส่วนพระองค์จัดซื้อจากกลุ่มแม่บ้านเกษตรกร อันนับเป็นพระราโชบายที่ได้ประโยชน์หลายสถาน กล่าวคือ ราษฎรไทยได้มีรายได้จากการจำหน่ายผลิตภัณฑ์ให้แก่โครงการสายใยรัก ในพระราชูปถัมภ์ฯ และราษฎรพม่าก็ได้รับสิ่งของช่วยเหลือบรรเทาทุกข์ที่มีคุณภาพและตรงกับความต้งอการ ในขณะเดียวกัน ยังเป็นการกระชับสัมพันธไมตรีระหว่างประเทศระหว่างประเทศให้แน่นแฟ้นยิ่งขึ้นอีกด้วย
จากนั้น ในวันที่ 17 พฤษภาคม พ.ศ. 2551 กระทรวงสาธารณสุข จึงได้ส่งหน่วยแพทย์พระราชทานในสมเด็จพระบรมโอรสาธิราชฯ สยามมกุฎราชกุมาร จำนวน 30 คน พร้อมเครื่องมือผ่าตัด ยา และเวชภัณฑ์ ขึ้นเครื่องบิ่นซี-130 ของกองทัพอากาศ ไปประเทศพม่า เพื่อช่วยเหลือผู้ประสบภัยพิบัติจากพายุไซโคลนนาร์กิสเป็นเวลา 2 สัปดาห์
แม้ขณะนั้น รัฐบาลพม่าจะยังแสดงท่าทีปฏิเสธความช่วยเหลือจากนานาประเทศด้วยเหตุผลหลายประการ แต่ด้วยเหตุที่ผู้ประสบภัยชาวพม่ากำลังประสบปัญหาด้านสุขภาพอนามัยอย่างรุนแรง ประกอบกับได้คำนึงถึงพระราชไมตรีของพระราชวงศ์ไทยและไมตรีจิตของประชาชนชาวไทยที่มีต่อชาวพม่า จึงอนุญาตให้ประเทศไทยส่งแพทย์และพยาบาล เข้าไปช่วยเหลือด้านการแพทย์แก่ประชาชนชาวพม่าได้เป็นกรณีพิเศษ
การเดินทางไปครั้งนี้ เป็นการทำงานร่วมกันระหว่างคณะแพทย์ไทยและคณะแพทย์ของประเทศพม่า คณะแพทย์ที่ไปสามารถให้บริการตรวจรักษาผู้ป่วยได้ทั้งในสถานพยาบาล และเคลื่อนที่ไปให้บริการในพื้นที่ประสบภัยต่าง ๆ แบ่งการทำงานออกเป็น 4 กลุ่ม ตรวจรักษาผู้ป่วยทั่วไปได้ประมาณวัน 800 ถึง 1,000 ราย ผ่าตัดใหญ่ได้วันละประมาณ 20 ถึง 30 ราย และนอกจากคณะแพทย์ชุดแรกแล้ว สมเด็จพระบรมโอรสาธิราชฯ สยามมกุฎราชกุมาร ยังทรงพระกรุณาโปรดเกล้าโปรดกระหม่อมให้เตรียมหน่วยแพทย์เคลื่อนที่ คณะควบคุมป้องกันโรคที่มีประสบการณ์พร้อมเวชภัณฑ์และวัสดุอุปกรณ์ อีกกว่า 100 คน เป็นคณะที่ 2 ซึ่งสามารถเดินทางเข้าช่วยเหลือทันทีเมื่อประเทศพม่าร้องขอเพิ่มเติม
สุดทางรัก
สุดทางรัก เป็นภาพยนตร์ดราม่า-โรดมูวี่ ร่วมเขียนและกำกับโดยรีวซูเกะ ฮามางูจิ เนื้อเรื่องส่วนใหญ่อิงและได้รับแรงบันดาลใจจากผลงานหนังสือรวมเรื่องสั้นโดยฮารูกิ มูรากามิใน ค.ศ. 2014 เรื่องชายที่คนรักจากไป เล่าเรื่องราวของยูซูเกะ คาฟูกุ (แสดงโดย ฮิเดโตชิ นิชิจิมะ) กำกับละครเวทีหลายภาษาของ Uncle Vanya ในเมืองฮิโรชิมะ ขณะที่เขาดิ้นรนกับการเสียชีวิตของโอโตะ ภรรยาของเขา
สุดทางรัก ออกฉายครั้งแรกที่เทศกาลภาพยนตร์กาน ค.ศ. 2021 ที่ซึ่งแข่งขันกันเพื่อให้ได้รับรางวัลปาล์มทองคำและชนะ 3 รางวัลจากเทศกาลดังกล่าว รวมถึงรางวัลบทภาพยนตร์ยอดเยี่ยม ภาพยนตร์เรื่องนี้ได้รับการตอบรับที่ดีอย่างกว้างขวางและได้รับการกล่าวถึงว่าเป็นหนึ่งในภาพยนตร์ที่ดีที่สุดในปี 2021  สุดทางรัก ถูกเสนอชื่อเข้าชิง 4 สาขาในงานประกาศผลรางวัลออสการ์ ครั้งที่ 94: สาขาภาพยนตร์ยอดเยี่ยม, สาขาผู้กำกับภาพยนตร์ยอดเยี่ยม และสาขาบทภาพยนตร์ดัดแปลงยอดเยี่ยม ขณะที่ชนะรางวัลออสการ์ สาขาภาพยนตร์นานาชาติยอดเยี่ยม สุดทางรัก เป็นภาพยนตร์ญี่ปุ่นเรื่องแรกที่ได้รับการเสนอชื่อในสาขาภาพยนตร์ยอดเยี่ยม ขณะที่งานรางวัลลูกโลกทองคำครั้งที่ 79 ภาพยนตร์เรื่องนี้ได้รับรางวัลชนะเลิศสาขาภาพยนตร์ภาษาต่างประเทศยอดเยี่ยม อีกทั้งยังเป็นภาพยนตร์ที่ไม่ใช่ภาษาอังกฤษเรื่องแรกในการชนะรางวัลภาพยนตร์ยอดเยี่ยมจากกลุ่มนักวิจารณ์ 3 กลุ่มหลักในสหรัฐอเมริกา (LAFCA, NYFCC และ NSFC)
การผลิต
สุดทางรัก กำกับโดยรีวซูเกะ ฮามางูจิ และร่วมเขียนบทภาพยนตร์กับทากามาซะ โอเอะ เนื้อเรื่องส่วนใหญ่อิงจากหนังสือรวมเรื่องสั้นใน ค.ศ. 2014 โดยฮารูกิ มูรากามิเรื่อง ชายที่คนรักจากไป บทภาพยนตร์ยังแสดงให้เห็นถึงองค์ประกอบจากเรื่องราวของมูรากามิเรื่อง "เชเฮราซาด" (Scheherazade) และ "คิโนะ" (ทั้งสองเป็นหนึ่งในเรื่องสั้นของชายที่คนรักจากไป) ภาพยนตร์เรื่องนี้มีกำหนดการถ่ายทำใน ปูซาน ประเทศเกาหลีใต้ แต่ถูกเปลี่ยนเป็นที่ฮิโรชิมะแทนจากการระบาดทั่วของโควิด-19
ฮามางูจิหวังที่จะใช้เพลงโดยเดอะบีเทิลส์ "ไดรฟ์มายคาร์" ที่ภาพยนตร์ถูกตั้งชื่อตามเพลงดังกล่าว อย่างไรก็ตามการขออนุญาตนำเพลงมาใช้นั้นยากเกินไป ฮามางูจิจึงใช้บทประพันธ์เพลงเครื่องสายบรรเลงสี่ชิ้นโดยเบทโฮเฟิน ซึ่งเป็นการอ้างถึงงานเขียนดั้งเดิมของมูรากามิโดยตรง
เรื่องสั้นดั้งเดิมกล่าวถึงซาบ 900 สีเหลืองเปิดประทุน แต่ถูกเปลี่ยนมาเป็นซาบ 900 สีแดงเทอร์โบแทนในภาพยนตร์เพื่อแสดงให้เห็นถึงองค์ประกอบต่าง ๆ ของภูมิทัศน์ในฮิโรชิมะ
รายได้
เมื่อวันที่ 27 มีนาคม ค.ศ. 2022 สุดทางรัก ได้ทำรายได้ 2.2 ล้านดอลลาร์ฯ ในสหรัฐอเมริกาและแคนาดา และ 8.9 ล้านดอลลาร์สหรัฐ ในต่างประเทศ สำหรับรายได้ทั่วโลกอยู่ที่ 11.1 ล้านดอลลาร์สหรัฐ
ผลตอบรับเชิงวิจารณ์
ในรอตเทนโทเมโทส์ ภาพยนตร์ได้รับคำวิจารณ์ที่นักวิจารณ์ชอบมากอยู่ที่ 97% อิงจาก 189 คำวิจารณ์ และได้รับคำวิจารณ์เฉลี่ยที่ 8.80/10 และจากเมทาคริติก ที่ให้คะแนนค่าเฉลี่ยอยู่ที่ 91 จาก 100 อิงจาก 41 คำวิจารณ์และจัดอยู่ในระดับ "universal acclaim"
รางวัล
สุดทางรัก ได้รับการเลือกให้เข้าแข่งขันเพื่อชิงรางวัลปาล์มทองคำที่งานเทศกาลภาพยนตร์กาน ค.ศ. 2021 และชนะ 3 รางวัลจากเทศกาลดังกล่าว รวมถึงรางวัลบทภาพยนตร์ยอดเยี่ยม ฮามางูจิและอูเอะเป็นชาวญี่ปุ่นคนแรกที่ชนะรางวัลบทภาพยนตร์ดีเด่นในเทศกาลภาพยนตร์กาน ขณะที่งานรางวัลลูกโลกทองคำครั้งที่ 79 ภาพยนตร์เรื่องนี้ได้รับรางวัลชนะเลิศสาขาภาพยนตร์ภาษาต่างประเทศยอดเยี่ยม สุดทางรัก ยังถูกเลือกให้เป็นตัวแทนภาพยนตร์ญี่ปุ่นสาขารางวัลออสการ์ สาขาภาพยนตร์นานาชาติยอดเยี่ยมในงานประกาศผลรางวัลออสการ์ ครั้งที่ 94 และติดชื่อผู้เข้าชิงในเดือนธันวาคมปี 2021 อีกทั้งยังได้รับการเสนอชื่อในสาขาต่าง ๆ อีก 4 สาขา ได้แก่ สาขาภาพยนตร์ยอดเยี่ยม, สาขาผู้กำกับภาพยนตร์ยอดเยี่ยมสำหรับฮามางูจิ และสาขาบทภาพยนตร์ดัดแปลงยอดเยี่ยมสำหรับฮามางูจิและผู้ร่วมเขียนบทภาพยนตร์ ทากามาซะ โอเอะ สุดทางรัก เป็นภาพยนตร์ญี่ปุ่นเรื่องแรกที่ได้รับการเสนอชื่อในสาขาภาพยนตร์ยอดเยี่ยม และฮามางูจิเป็นผู้กำกับชาวญี่ปุ่นลำดับที่ 3 ที่ได้รับการเสนอชื่อในสาขาผู้กำกับยอดเยี่ยมตั้งแต่ ฮิโรชิ เทชิงาฮาระ ใน ค.ศ. 1965 และ อากิระ คูโรซาวะ ใน ค.ศ. 1985
เจ้าชายมูลัย ฮะซัน มกุฎราชกุมารแห่งโมร็อกโก
เจ้าชายมูลัย ฮะซัน ได้ตามเสด็จพระราชบิดาไปประกอบพระราชณียกิจต่าง ๆ ตั้งแต่ปี พ.ศ. 2558
จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
'''การเลือกตั้งสมาชิกสภาผู้แทนราษฎรจังหวัดภูเก็ต พ.ศ. 2539''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดภูเก็ตทั้งจังหวัด
ศาลปกครอง
ศาลปกครอง (administrative court) เป็นศาลชำนัญพิเศษด้านกฎหมายปกครอง โดยเฉพาะด้านข้อพิพาทเกี่ยวกับการใช้อำนาจรัฐ จัดตั้งขึ้นเพื่อสร้างความมั่นใจว่า ราชการเป็นไปตามกฎหมาย
สำหรับประเทศกรีซ ประเทศฝรั่งเศส และประเทศสวีเดนนั้น ศาลปกครองมีสามชั้นดังศาลทั่วไป คือ ศาลปกครองชั้นต้น ศาลปกครองชั้นอุทธรณ์ และศาลปกครองชั้นสูงสุด ส่วนในประเทศโปแลนด์และประเทศฟินแลนด์ ศาลปกครองมีสองชั้น คือ ศาลปกครองชั้นต้น กับศาลปกครองชั้นสูงสุด
ในประเทศเยอรมนี ศาลปกครองมีระบบซับซ้อนทั้งยังมีความชำนาญเฉพาะเรื่องยิ่งกว่าในประเทศอื่น นอกจากนี้ เมื่อ ค.ศ. 1952 รัฐบาลเยอรมันตะวันออกของพรรคคอมมิวนิสต์ยังเคยยุบศาลปกครองเพื่อไม่ให้ราษฎรโต้แย้งคำสั่งทางปกครองได้ แต่ศาลปกครองได้รับการสถาปนาขึ้นใหม่เมื่อ ค.ศ. 1989 ก่อนมีการผนวกเยอรมนีในอีกหนึ่งปีให้หลัง
ในสหรัฐอเมริกา คณะตุลาการในส่วนราชการทั้งหลายทำหน้าที่พิจารณาคดีปกครองโดยไม่ขึ้นต่อศาล แต่คำวินิจฉัยของคณะตุลาการเหล่านี้สามารถอุทธรณ์ต่อไปยังศาลได้
การยางแห่งประเทศไทย
การยางแห่งประเทศไทย (Rubber Authority of Thailand อักษรย่อ: กยท.; RAOT) รัฐวิสาหกิจในสังกัดกระทรวงเกษตรและสหกรณ์ จัดตั้งขึ้นเมื่อวันที่ 15 กรกฎาคม 2558 ตามพระราชบัญญัติการยางแห่งประเทศไทย พ.ศ. 2558 โดยได้ควบรวม 3 หน่วยงานคือ สถาบันวิจัยยาง กรมวิชาการเกษตร สำนักงานกองทุนสงเคราะห์การทำสวนยาง และ องค์การสวนยาง เข้าด้วยกัน มีภารกิจในการบริหารจัดการยางในประเทศไทยแบบครบวงจรให้มีประสิทธิภาพและความคล่องตัว
วันที่ 16 กรกฎาคม 2558 นาย ปีติพงศ์ พึ่งบุญ ณ อยุธยา รัฐมนตรีว่าการกระทรวงเกษตรและสหกรณ์ ในขณะนั้นได้ลงนามในคำสั่งกระทรวงเกษตรและสหกรณ์ที่ 632/2558 แต่งตั้งนาย วีระศักดิ์ ขวัญเมือง ผู้อำนวยการสำนักงานกองทุนอ้อยและน้ำตาลทรายให้ดำรงตำแหน่งรักษาการผู้ว่าการการยางแห่งประเทศไทยตามบทเฉพาะกาลมาตรา 74 แห่งพระราชบัญญัติการยางแห่งประเทศไทย พ.ศ. 2558 ต่อมานายวีระศักดิ์ได้ลาออกจากตำแหน่งรักษาผู้ว่าการเมื่อวันที่ 12 พฤศจิกายน 2558 จึงได้มีการแต่งตั้งนาย เชาว์ ทรงอาวุธ ขึ้นทำหน้าที่แทน
ในการประชุมคณะกรรมการ (บอร์ด) การยางแห่งประเทศไทยครั้งที่ 1/2558 เมื่อวันที่ 7 สิงหาคม 2558 ที่ การยางแห่งประเทศไทย บอร์ดการยางได้มีมติแต่งตั้งนาย สมชาย ชาญณรงค์กุล รองปลัด กระทรวงเกษตรและสหกรณ์ ให้ดำรงตำแหน่งรักษาการประธานกรรมการการยางแห่งประเทศไทยตามบทเฉพาะกาลมาตรา 75 แห่งพระราชบัญญัติการยางแห่งประเทศไทย พ.ศ. 2558 ต่อมาในวันที่ 6 ตุลาคม 2558 ได้มีการแต่งตั้งนายเลิศวิโรจน์ โกวัฒนะ รองปลัดกระทรวงเกษตรเป็นรักษาการประธานบอร์ดแทนนายสมชาย
วันที่ 12 มกราคม 2559 ที่ประชุมคณะรัฐมนตรีได้มีมติแต่งตั้ง พลเอกฉัตรเฉลิม เฉลิมสุข เป็นประธานกรรมการการยางแห่งประเทศไทยอย่างเป็นทางการแทนนายเลิศวิโรจน์ที่พ้นจากตำแหน่ง
ต่อมาวันที่ 15 มีนาคม 2559 ที่ประชุมคณะรัฐมนตรีได้มีมติแต่งตั้งนาย ธีธัช สุขสะอาด อดีตผู้อำนวยการองค์การตลาดเป็นผู้ว่าการการยางแห่งประเทศไทยคนแรก และในวันที่ 25 สิงหาคม 2559 ธีธัช สุขสะอาด ได้แต่งตั้ง ผศ.ดร.ธนวรรธน์ พลวิชัย เป็นประธานคณะทำงานการจัดตั้งตลาดกลางยางพาราระดับภูมิภาค (อาร์อาร์เอ็ม)
รายนามผู้ว่าการ
หมายเหตุ: นายธีธัช สุขสะอาด ย้ายไปปฏิบัติหน้าที่เจ้าหน้าที่ของรัฐประจำสำนักนายกรัฐมนตรี โดยยังไม่พ้นจากตำแหน่งและได้รับค่าตอบแทนและสิทธิประโยชน์ตามปกติ ตั้งแต่วันที่ 20 มีนาคม 2561 – ปัจจุบัน
บรีกิทเทอ เบียร์ไลน์
บรีกิทเทอ เบียร์ไลน์ (Brigitte Bierlein) เป็นอดีตตุลาการชาวออสเตรียผู้ดำรงตำแหน่งนายกรัฐมนตรีออสเตรียตั้งแต่เดือนมิถุนายน ค.ศ. 2019 ถึงเดือนมกราคม ค.ศ. 2020
เนติลมัยซิน
เนติลมัยซิน (Netilmicin) เป็นยาปฏิชีวนะในกลุ่มอะมิโนไกลโคไซด์ โดยถูกจัดเป็นยาปฏิชีวนะที่ออกฤทธิ์กว้าง เนื่องจากออกฤทธิ์ต้านแบคทีเรียได้หลายสายพันธุ์ เนติลมัยซินไม่สามารถถูกดูดซึมได้จากทางเดินอาหารของมนุษย์ ดังนั้นจึงมียานี้เฉพาะในรูปแบบสำหรับการฉีดเท่านั้น ยานี้มักถูกสงวนไว้ใช้รักษาโรคที่เกิดจาการติดเชื้อแบคทีเรียที่มีอาการรุนแรง โดยเฉพาะอย่าง โรคที่มีสาเหตุมาจากแบคทีเรียที่ดื้อต่อเจนตามัยซิน
กาเลอาโซ อัลเลซี
กาเลอาโซ อัลเลซี (Galeazzo Alessi) (ค.ศ. 1512- 30 ธันวาคม ค.ศ. 1572) เป็นสถาปนิกชาวอิตาลี เกิดและเสียชีวิตที่จังหวัดเปรูจา ได้รับการถ่ายทอดวิชาโดย จิโอวาน บาติสตา คาโปราลิ (Giovan Battista Caporali) อัลเลซี ให้ความสนใจกับ สถาปัตยกรรมยุคโบราณ (ancient architecture) เป็นอย่างมากตั้งแต่วัยเยาว์ แนวทางการออกแบบที่เขาคิดค้นขึ้น ทำให้เขามีชื่อเสียงเป็นที่ยอมรับทั่วยุโรป โดยเฉพาะอย่างยิ่ง เมืองเจนัว ซึ่งเขาได้ทำการออกแบบวังไว้หลายแห่ง บางแห่งได้รับการขึ้นทะเบียนให้เป็นมรดกโลก อัลเลซี ได้ทำการออกแบบก่อสร้างโบสถ์ และ วัง ในหลายๆ เมือง เช่น มิลาน ซิซิลี ฟลอนเดอร์ (ตอนเหนือของประเทศเบลเยี่ยม) และ เยอรมนี
งานที่สำคัญที่สุดคือ โบสถ์ ซานตา มาเรีย แห่งเมือง อาซิซิ ในจังหวัดเปรูจา ประเทศอิตาลี (Basilica of Santa Maria degli Angeli in Assisi)
1512 1572
ข้าวเย็นใต้
ข้าวเย็นใต้ ภาษาจีนเรียก 土茯苓 อยู่ในวงศ์ Smilaceae เป็นพืชท้องถิ่นในจีน เทือกเขาหิมาลัยและอินโดจีน    ไม่พบในไทย ใช้เป็นยาแก้ตาแดง คุดทะราด แก้กามโรคได้เช่นเดียวกับข้าวเย็นเหนือ สารออกฤทธิ์ในเหง้า คือ Dihydro-flavonol glycosides (astilbin, neoastilbin, isoastilbin, neoisoastilbin, (2R, 3R)-taxifolin-3'-O-beta-D-pyranoglucoside) รวมทั้ง smitilbin ซึ่งเป็น flavanonol rhamnoside ถ้าใช้ทั้งสองอย่างเรียกข้าวเย็นทั้งสอง
โซ-โฟลว์
โซ-โฟลว์ เป็นค่ายเพลงไทยในสไตล์ ฮิปฮอป ก่อตั้งเมื่อช่วงต้นปี พ.ศ. 2565 โดยเป็นค่ายเพลงในเครือ เอ็กซ์โอเอ็กซ์โอเอนเตอร์เทนเมนต์
โดยมี SMEW แชมป์จากรายการ เดอะแร็ปเปอร์ 2021 เป็นศิลปินเบอร์แรกของค่ายพร้อมกับเปิดตัวด้วยซิงเกิล put me on your story เมื่อวันศุกร์ที่ 4 กุมภาพันธ์ พ.ศ. 2565 โดยได้ พั้นช์ ทิพานัน นิลสยาม จากวง โฟร์อีฟ มาเป็นนางเอกเอ็มวี โดยก่อนหน้านั้นในวันพุธที่ 2 กุมภาพันธ์ ได้มีการปล่อยทีเซอร์ของเพลงนี้ออกมาให้ฟัง
จากนั้นทางค่าย XOFLOW ได้เปิดตัวศิลปินเบอร์ 2 ของค่ายอย่าง NOT'TOY ซึ่งเป็นผู้เข้าแข่งขันจากรายการ เดอะแร็ปเปอร์ 2021 เช่นเดียวกันด้วยซิงเกิล พ่อตาแม่ยาย เมื่อวันพฤหัสบดีที่ 3 มีนาคม จากนั้นในช่วงปลายเดือนคือในวันพฤหัสบดีที่ 24 มีนาคม ทางค่าย XOFLOW ก็ได้เปิดตัวศิลปินเบอร์ 3 คือ แร็ปเปอร์ชื่อดังอย่าง โต้ง พิทวัส พฤกษกิจ หรือที่รู้จักกันดีในนาม โต้ง ทูพี ที่มาพร้อมกับซิงเกิลเปิดตัวในค่ายใหม่อย่าง เบาได้เบา ที่ร้องฟีทเจอริ่งกับแร็ปเปอร์รุ่นน้องชื่อดังอย่าง มิลลิ
ในวันจันทร์ที่ 22 สิงหาคม ทางค่ายได้ประกาศว่า NOT'TOY ได้เตรียมปล่อยซิงเกิลใหม่ที่ได้ SMEW มาร่วมฟีทเจอริ่งคือเพลง ปัดโธ่ โดยในวันอังคารที่ 23 สิงหาคม พ.ศ. 2565 เวลา 1 ทุ่ม เตรียมปล่อยทีเซอร์ของมิวสิควิดีโอ ส่วนในวันพุธที่ 24 สิงหาคม เวลา 1 ทุ่ม เตรียมปล่อยมิวสิควิดีโอและเพลงให้ออกมาได้ฟัง
ประเทศตรินิแดดและโตเบโกในโอลิมปิกเยาวชนฤดูร้อน 2014
ประเทศตรินิแดดและโตเบโก เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติตรินิแดดและโตเบโกเป็นผู้ทำหน้าที่ในการส่งนักกีฬาเข้าร่วมแข่งขันจำนวน 11 คน ใน 4 ชนิดกีฬา ผลการแข่งขันครั้งนี้ประเทศตรินิแดดและโตเบโกได้รับเหรียญรางวัลแบ่งเป็น 0 เหรียญทอง 1 เหรียญเงิน และ 1 เหรียญทองแดง รวมทั้งหมด 2 เหรียญ
กรีฑา
ผลการแข่งขันดังนี้ :
วอลเลย์บอลชายหาด
ผลการแข่งขันดังนี้ :
จักรวรรดิอียิปต์
จักรวรรดิอียิปต์ หรือ ราชอาณาจักรใหม่ (New Kingdom หรือ Egyptian Empire) เป็นสมัยประวัติศาสตร์ของอียิปต์โบราณที่รุ่งเรืองระหว่าง 1600 ปีก่อนคริสต์ศักราช ถึง 1100 ปีก่อนคริสต์ศักราช ภายใต้การปกครองของราชวงศ์ที่สิบเจ็ด สิบแปด สิบเก้า และยี่สิบ โดยการหาอายุจากคาร์บอนกัมมันตรังสีระบุจุดเริ่มต้นที่แน่นอนของราชอาณาจักรใหม่ระหว่าง 1570 ถึง 1544 ปีก่อนคริสตกาล เป็นสมัยที่รุ่งเรืองที่สุดและมีอำนาจมากที่สุดของประวัติศาสตร์อียิปต์
ครึ่งหลังของยุคนี้ภายใต้ราชวงศ์ที่สิบเก้าและราชวงศ์ยี่สิบ (1292–1069 ปีก่อนคริสตกาล) ยังเป็นที่รู้จักในนาม ยุคแรเมสไซด์ (Ramesside period) ซึ่งตั้งชื่อตามฟาโรห์สิบเอ็ดพระองค์ที่ใช้ชื่อแรเมซีส ตามพระนามฟาโรห์แรเมซีสที่ 1 ผู้สถาปนาราชวงศ์ที่สิบเก้า
นางงามนานาชาติ 2019
นางงามนานาชาติ 2019 (Miss International 2019) เป็นการจัดประกวดนางงามนานาชาติครั้งที่ 59 นางงามนานาชาติ 2019รอบตัดสินวันที่ 12 พฤศจิกายน 2019 ที่ โตเกียวโดม ซิตี้, โตเกียว, ญี่ปุ่น โดย มารีเอม เวลาซโก นางงามนานาชาติ 2018 ชาวเวเนซุเอลา สวมมงกุฎให้ สิรีธร ลีห์อร่ามวัฒน์ สาวงามจากประเทศไทย
การประกาศ
วันที่ 11 เมษายน 2019 ที่ได้กล่าวอย่างเป็นทางการใน Instagram และ Facebook ของมิสอินเตอร์เนชั่นแนลที่ 2019 การประกวดจะจัดขึ้นใน โตเกียวโดม ซิตี้ ฮอลล์, เขตบุงเกียว, โตเกียว, ญี่ปุ่น สำหรับปีที่สี่ติดต่อกันในวันที่อังคาร 12 พฤศจิกายน 2019 ผู้ได้รับมอบหมายจะเริ่มมาถึงในวันที่ 25 ตุลาคม
ผู้เข้าประกวด
85 ผู้เข้าประกวดที่ได้รับการยืนยัน
กลับมาเข้าร่วม
เข้าร่วมการประกวดครั้งล่าสุดในปี ค.ศ. 1969: เข้าร่วมการประกวดครั้งล่าสุดในปี ค.ศ. 2008: เข้าร่วมการประกวดครั้งล่าสุดในปี ค.ศ. 2009: เข้าร่วมการประกวดครั้งล่าสุดในปี ค.ศ. 2012: เข้าร่วมการประกวดครั้งล่าสุดในปี ค.ศ. 2013: เข้าร่วมการประกวดครั้งล่าสุดในปี ค.ศ. 2014: เข้าร่วมการประกวดครั้งล่าสุดในปี ค.ศ. 2015: เข้าร่วมการประกวดครั้งล่าสุดในปี ค.ศ. 2016: เข้าร่วมการประกวดครั้งล่าสุดในปี ค.ศ. 2017:
ได้รับการแต่งตั้ง
<references group="designations" />
การเข้าร่วมประกวดระดับนานาชาติในเวทีอื่น ๆ
ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้:
บอนห้วย
บอนห้วย เป็นพืชล้มลุก หัวใต้ดินแบบหัวเผือก น้ำยางใส ใบเดี่ยว ฐานของก้านใบเป็นแผ่นแบนหุ้มลำต้น ช่อดอกแบบ spadix กาบหุ้มสีเหลือง ดอกย่อยขนาดเล็กจำนวนมาก ดอกตัวผู้อยู่ปลายช่อ ดอกตัวเมียเกิดที่ส่วนกลางและส่วนโคนของช่อดอก ไม่มีกลีบดอก ผลแบบเบอร์รี ชาวเผ่าลัวะนำลำต้นใต้ดินมาต้มหรือใส่ในแกง
บอนห้วยเป็นพืชที่มีพันธุกรรมใกล้เคียงกับเผือก บอนห้วยเป็นพืชเศรษฐกิจในจีนและญี่ปุ่น และส่งไปขายยังหมู่เกาะเวสต์อินดีส สามารถเจริญได้ในอากาศที่หนาวเย็นกว่าเผือก หัวมีขนาดเล็กกว่าเผือก ใบอ่อนสามารถนำมาต้มรับประทานได้ แต่รสชาติแย่กว่าเผือก ภาษาอูรดูและภาษาฮินดีเรียกอาร์วีหรืออาร์บี บริเวณที่พูดภาษาสเปนเรียกมาลังกัส ภาษาเบงกอลเรียก โกชูร์ มุคี ภาษามลยาฬัมเรียกเชมบู ภาษาเนปาลเรียกปินดาลู
เครือข่ายจิตอาสา
ที่มา
เนื่องจากเหตุการณ์ประสบภัยคลื่นสึนามิที่ได้ก่อให้เกิดการร่วมมือ กันระหว่างองค์กรภาครัฐภาคเอกชนภาคประชาสังคมต่างๆ ซึ่งทำได้ เป็นจุดเริ่มต้นของกระแสการเป็นอาสาสมัครซึ่งเป็นการช่วยเหลือซึ่งกัน และเป็นประโยชน์ร่วมกันทั้งต่อผู้กระทำ และผู้อื่นโดยเน้นที่คุณค่า ของ ความสามัคคีการมีส่วนร่วม และการสร้างสรรค์ประโยชน์สุขในสังคม ทาง องค์กรต่างๆได้เล็งเห็นถึงความสำคัญในด้านงานอาสาสมัคร และมีความ เห็นร่วมกันที่จะมีการจัดการอาสาสมัครให้มีระบบที่ชัดเจนมากขึ้นเพื่อรอง รับกับรูปแบบงานอาสาที่หลากหลายนับตั้งแต่แบบพึ่งพาตนเองในชุมชน จนไปถึงการช่วยเหลือผู้คนที่อ่อนแอทั่วโลก จึงได้มีการร่วมมือกันเป็น เครือข่ายจิตอาสาเพื่อให้กระแสอาสาสมัครในสังคมไทยนั้น เป็นไปอย่าง มั่นคงและยั่งยืน
แหล่งข้อมูลอื่น
สำนักงานยุวกาชาด สภากาชาดไทย http://thaircy.redcross.or.th/
เรือฟริเกตชุดเรือหลวงพุทธยอดฟ้าจุฬาโลก
เรือฟริเกตชุดเรือหลวงพุทธยอดฟ้าจุฬาโลก เป็นส่วนหนึ่งของเรือฟริเกตชั้นน็อกซ์เดิมจำนวนสองลำ จากทั้งหมดสี่สิบหกลำที่ประจำการในกองทัพเรือสหรัฐในฐานะเรือคุ้มกันมหาสมุทร (เรือพิฆาตคุ้มกัน) ซึ่งในภายหลังถูกกำหนดประเภทใหม่เป็นเรือฟริเกตเมื่อวันที่ 30 มิถุนายน พ.ศ. 2518 และเปลี่ยนสัญลักษณ์การจัดประเภทตัวเรือจาก DE เป็น FF และมอบให้กองทัพเรือไทยในช่วงปี พ.ศ. 2537 ถึงปี พ.ศ. 2539
รายละเอียด
เรือฟริเกตชุดเรือหลวงพุทธยอดฟ้าจุฬาโลก มีความยาวรวม 134 เมตร (438 ฟุต) และความยาวระดับน้ำ 126 เมตร (415 ฟุต) ความกว้าง 14.25 เมตร (46 ฟุต 9 นิ้ว) กินน้ำลึก 7.54 เมตร (24 ฟุต 9 นิ้ว) ระวางขับน้ำปกติ 4,065 ลองตัน (4,130 ตัน) และระวางขับน้ำสูงสุด 4,260 ลองตัน (4,328 ตัน) ใช้หม้อต้มไอน้ำ Combustion Engineering จำนวน 2 เครื่อง แต่ละเครื่องประกอบไปด้วยระบบอัดอากาศแรงดันสูง (ซุปเปอร์ชาร์จเจอร์) แรงดัน 1,200 psi (8,300 kPa) และให้ความร้อน 1000 °F ให้กำลัง 35,000 แรงม้า (26,000 กิโลวัตต์) สำหรับขับเคลื่อนเครื่องจักรใหญ่กังหันไอน้ำ Westinghouse เชื่อมต่อกับเพลาและใบพัด ให้ความเร็ว 27 นอต (50 กิโลเมตร/ชั่วโมง, 31 ไมล์/ชั่วโมง)
ประวัติการประจำการ
กองทัพเรือไทยได้เช่าเรือ USS Truett จากสหรัฐในปี พ.ศ. 2537 หลังจากเรือเข้ารับการปรับปรุงและยืดอายุการใช้งานด้วยงบประมาณ 14 ล้านดอลลาร์ และได้ซื้อเรือ USS Ouellet และ USS Truett มือสองจากสหรัฐในปี พ.ศ. 2539 และ 2542 และกำหนดชื่อให้เรือทั้งสอง โดยเรือ USS Truett กำหนดชื่อว่า เรือหลวงพุทธยอดฟ้าจุฬาโลก (FFG-461) และเรือ USS Ouellet กำหนดชื่อว่า เรือหลวงพุทธเลิศหล้านภาลัย (FFG-462)
ปัจจุบัน เรือหลวงพุทธยอดฟ้าจุฬาโลก ปลดประจำการเมื่อวันที่ 28 กันยายน พ.ศ. 2560 และ เรือหลวงพุทธเลิศหล้านภาลัย ได้ปลดประจำการในปี พ.ศ. 2560
เกออร์ค วิททิช
เกออร์ค วิททิช (Georg Wittig; 16 มิถุนายน ค.ศ. 1897 – 26 สิงหาคม ค.ศ. 1987) เป็นนักเคมีชาวเยอรมัน เป็นผู้ค้นพบปฏิกิริยาวิททิช ซึ่งเป็นการสังเคราะห์อินทรีย์เพื่อเตรียมแอลคีน รวมถึงค้นพบปฏิกิริยาเรียงตัวใหม่ 1,2-วิททิช ปฏิกิริยาเรียงตัวใหม่ 2,3-วิททิช และการเตรียมฟีนิลลิเทียม วิททิชได้รับรางวัลโนเบลสาขาเคมีร่วมกับเฮอร์เบิร์ต ซี. บราวน์ ในปี ค.ศ. 1979
เรือฟริเกตชุดเรือหลวงพุทธยอดฟ้าจุฬาโลก
ประวัติการประจำการ
ต่อมาในต้นเดือนตุลาคม พ.ศ. 2563 กองทัพเรือได้หยุดการให้เข้าชม เนื่องจากมีการทักท้วงจากผู้บังคับบัญชาระดับสูงในกองทัพเรือ เนื่องจากเรือทั้งสองลำนั้นเคยประจำการในกองทัพเรือสหรัฐมา ก่อนจะปลดประจำการมาใช้งานในกองทัพเรือไทยผ่านการขายในรูปแบบการช่วยเหลือทางการทหาร การจะดำเนินการใด ๆ กับตัวเรือจะต้องแจ้งและขออนุญาตไปทางสหรัฐตามระเบียบและขั้นตอน
เกออร์ค วิททิช
ประวัติ
เกออร์ วิททิชเกิดที่กรุงเบอร์ลิน ในปี ค.ศ. 1897 ต่อมาครอบครัวของเขาย้ายไปอยู่ที่เมืองคัสเซิล วิททิชเรียนเคมีที่มหาวิทยาลัยทือบิงเงิน เขาได้เข้าร่วมในสงครามโลกครั้งที่หนึ่งและถูกกองทัพอังกฤษจับตัว หลังถูกปล่อยตัว วิททิชกลับมาเรียนต่อจนจบด้านเคมีอินทรีย์ เขาเริ่มทำงานเป็นนักวิทยาศาสตร์ตามคำแนะนำของคาร์ล ฟ็อน เอาเวิร์ส และได้งานเป็นอาจารย์สอนที่มหาวิทยาลัยมาร์บวร์ค ในปี ค.ศ. 1930 วิททิชแต่งงานกับวัลเทราท์ แอ็นสท์ ต่อมาวิททิชได้รับคำเชิญจากคาร์ล เทโอฟีล ฟรีส ให้มาดำรงตำแหน่งศาสตราจารย์ที่มหาวิทยาลัยเทคนิคเบราน์ชไวค์ หลังถูกนาซีกดดันอย่างหนัก วิททิชเดินทางไปมหาวิทยาลัยไฟรบวร์คตามคำเชิญของแฮร์มัน ชเตาดิงเงอร์
เรือฟริเกตชุดเรือหลวงพุทธยอดฟ้าจุฬาโลก
เรือหลวงพุทธยอดฟ้าจุฬาโลก
เรือหลวงพุทธยอดฟ้าจุฬาโลก ตั้งชื่อตามปฐมกษัตริย์ของราชวงศ์จักรี คือ พระบาทสมเด็จพระพุทธยอดฟ้าจุฬาโลกมหาราช ซึ่งกองทัพเรือไทยเช่าเรือลำนี้จากกองทัพเรือสหรัฐครั้งแรกหลังจากถูกปลดประจำการเมื่อวันที่ 30 กรกฎาคม พ.ศ. 2537 และซื้อเรือลำนี้มาประจำการในกองทัพเรือไทยเมื่อวันที่ 9 ธันวาคม พ.ศ. 2542
เกออร์ค วิททิช
ประวัติ
ในปี ค.ศ. 1944 วิททิชดำรงตำแหน่งหัวหน้าภาควิชาเคมีอินทรีย์ของมหาวิทยาลัยทือบิงเงิน ในช่วงที่ทำงานที่นี่ วิททิชได้คิดค้นปฏิกิริยาวิททิช ต่อมาเขาดำรงตำแหน่งหัวหน้าภาควิชาเคมีอินทรีย์ที่มหาวิทยาลัยไฮเดิลแบร์คจนกระทั่งเกษียณในปี ค.ศ. 1967 และได้รับรางวัลโนเบลสาขาเคมีในปี ค.ศ. 1979
เรือฟริเกตชุดเรือหลวงพุทธยอดฟ้าจุฬาโลก
เรือหลวงพุทธเลิศหล้านภาลัย
เรือหลวงพุทธเลิศหล้านภาลัย ตั้งชื่อตามกษัตริย์องค์ที่สองของราชวงศ์จักรี คือ พระบาทสมเด็จพระพุทธเลิศหล้านภาลัย ซึ่งกองทัพเรือไทยซื้อต่อจากกองทัพเรือสหรัฐหลังปลดประจำการเมื่อวันที่ 6 สิงหาคม พ.ศ. 2536 และทำการซ่อมแซมครั้งใหญ่ภายใต้งบประมาณ 14 ล้านเหรียญสหรัฐที่อู่ต่อเรือ Cascade General เมืองพอร์ตแลนด์ รัฐออริกอน และเดินทางมายังประเทศไทยในปี พ.ศ. 2541
เกออร์ค วิททิช
ประวัติ
วิททิชยังคงตีพิมพ์บทความวิชาการถึงปี ค.ศ. 1980 เขาเสียชีวิตในปี ค.ศ. 1987
แม่น้ำซารามักกา
แม่น้ำซารามักกา (Saramacca) เป็นแม่น้ำในประเทศซูรินาม อยู่ทางตอนกลางค่อนไปทางเหนือของประเทศ ไหลไปทางเหนือ ลงสู่มหาสมุทรแอตแลนติก แม่น้ำมีพื้นที่รองรับน้ำ 9,400 กม² มีความยาว 255 กม. ใช้เป็นเส้นทางสัญจร
พรรคฉันทะเขมร
พรรคฉันทะเขมร (គណបក្សឆន្ទៈខ្មែរ คณบกฺสฉนฺทะ̤ขฺแมร; Khmer Will Party) เป็นพรรคการเมืองในประเทศกัมพูชา ก่อตั้งในปี ค.ศ. 2018หัวหน้าพรรคคือ Kong Monika  เข้าร่วมการเลือกตั้งทั่วไปในกัมพูชา ค.ศ. 2018 ได้คะแนนเป็นอันดับสี่ แต่ไม่มีสมาชิกได้รับเลือกเป็นสมาชิกสภาผู้แทนราษฎร
หยั่งสมุทร
หยั่งสมุทร (ภาษาจีน: 毛车藤 (Pinyin : máo chē téng; ภาษาลาว: ຊີມ; ) เป็นไม้พุ่ม เลื้อยพัน ลำต้นมีขนปกคลุม ใบเดี่ยว ท้องใบมีขนนุ่มหนาแน่น หลังใบมีขนประปราย ดอกช่อ ออกตามซอกใบ ดอกย่อยเป็นดอกสมบูรณ์เพศ กลีบดอกด้านนอกสีชมพูอ่อนแกมขาว ด้านในสีชมพูเข้ม ผลเป็นฝักแข็ง รูปกรวยแหลม มีขนยาวปกคลุมหนาแน่น เมล็ดจำนวนมาก ปลายเมล็ดมีขนสีขาวติดเป็นกระจุก ชาวเผ่าถิ่นใช้ผลเป็นผักจิ้มสด
ครามดอกห่าง
ครามดอกห่าง เป็นพืชในสกุลคราม เป็นไม้พุ่ม กิ่งอ่อนมีขนที่มีแขนยาวเท่ากัน ใบประกอบแบบขนนก ผิวใบด้านบนและด้านล่างมีขนที่แขนยาวเท่ากัน ดอกช่อ กลีบดอกสีชมพู ฝักทรงกระบอก เหยียดตรง เมล็ดรูปสี่เหลี่ยมผืนผ้า เป็นพืชถิ่นเดียวในประเทศไทย พบทางภาคเหนือและภาคตะวันตกเฉียงใต้
สุภาพบุรุษตระกูลหยาง
สุภาพบุรุษตระกูลหยาง (Saving General Yang; จีนตัวเต็ม: 忠烈楊家將; จีนตัวย่อ: 忠烈杨家将; พินอิน: Zhōng Liè Yáng Jiā Jiàng) ภาพยนตร์ฮ่องกงออกฉายในกลางปี ค.ศ. 2013 กำกับโดย รอนนี่ หยู
เนื้อเรื่อง
ในยุค ราชวงศ์ซ่ง กองทัพต้าซ่งโจมตีโยวโจว ทว่ากลับต้องพ่ายแพ้แก่แม่ทัพเยลี่ซิวเกอ ทำให้ซ่งไท่จงฮ่องเต้ทรงล่าถอยกลับเมืองหลวง นับแต่นั้นเป็นต้นมา ทหารเหลียวก็รุกรานชายแดนต้าซ่งเรื่อยมายังความเดือดร้อนสู่พสกนิกรต้าซ่ง เป็นอันมาก แผ่นดินต้าซ่งไม่มีความสงบสุข ซ่งไท่จงฮ่องเต้ทรงกลัดกลุ้มยิ่งนักจึงมีพระบัญชาให้หยาง เย่ เป็นแม่ทัพหน้าไปอารักขาด่านเยี่ยนเหมินกวาน แต่ปรากฏว่า หยาง เย่ กลับพลาดท่าถูกข้าศึกโอบล้อมไว้ที่หุบเขาหมาป่า ทางบ้านตระกูลหยาง ซึ่งมีลูกชายทั้งหมด 7 คน ล้วนแต่เป็นคนหนุ่มที่ห้าวหาญ เก่งกล้าทั้งทางด้านบุ๋นและบู๊ คุณลักษณะหลากหลาย มีซื่อสัตย์จงรักภักดี รักใคร่ประชา รับผิดชอบครอบครัว เช่นเดียวกับผู้เป็นบิดา จึงต้องออกไปช่วยเหลือหยาง เย่ แม้จะมีคำทำนายว่า "ไป 7 กลับมาได้เพียง 6" ก็ตาม
เบื้องหลังและคำวิจารณ์
Saving General Yang เป็นภาพยนตร์ฟอร์มใหญ่ของฮ่องกง สร้างมาจากพงศาวดารเรื่อง "ขุนศึกตระกูลหยาง" ที่ว่าถึงผู้ชายของตระกูลหยาง ที่ออกรบจนตัวตาย เมื่อผู้ชายหมดสิ้นไปแล้ว ผู้หญิงในตระกูลก็ยังออกรบตามผู้เป็นสามีและบุตรชาย ซึ่งเคยสร้างเป็นภาพยนตร์และละครโทรทัศน์มาแล้วหลายต่อหลายเรื่องในหลายทศวรรษ และถือเป็นภาพยนตร์ที่รวบรวมเอานักแสดงในระดับซูเปอร์สตาร์ของฮ่องกง, ไต้หวัน และจีนแผ่นดินใหญ่ถึง 3 ยุคมารวมไว้ ทั้ง เจิ้ง เส้าชิว นักแสดงผู้เคยโด่งดังมาก่อนในยุคทศวรรษที่ 70 และ 80 ในละครโทรทัศน์กำลังภายในหลายต่อหลายเรื่อง ทั้ง "ชอลิ้วเฮียง" หรือ "ดาบมังกรหยก" มารับบท หยาง เย่ ผู้เป็นบิดาของหยางทั้ง 7, เจิ้ง อี้เจี้ยน ที่โด่งดังมาจากภาพยนตร์ชุด Young and Dangerous ทั้ง 5 ภาค และ The Storm Riders ทั้ง 2 ภาค รับบท หยาง เหยียนผิง ผู้เป็นพี่ชายคนโต (ซึ่งเดิมบทนี้ ทางผู้สร้างได้วางให้ กู่ เทียนเล่อ ขณะที่เจิ้ง อี้เจี้ยน จะรับท เย ลู่หยวน ตัวร้ายในเรื่อง แต่กู่ เทียน เล่อ ได้ถอนตัวจากภาพยนตร์เรื่องนี้ออกไป ), โจว อวี๋หมิน หรือ วิค แห่งเอฟโฟร์ วงบอยแบนด์ชื่อดังของไต้หวัน รับบท หยาง ซันหลาง หรือหยางที่ 3, อู๋ จุน แห่งวงฟาเรนไฮต์ วงบอยแบนด์ชื่อดังอีกวงเช่นกันของไต้หวัน และได้ รอนนี่ หยู ผู้กำกับฯ ซึ่งเคยมีผลงานมาแล้วกับ Fearless ในปี ค.ศ. 2006
ภาพยนตร์ถูกเลือกให้เข้าฉายในงานเทศกาลภาพยนตร์นานาชาติฮ่องกง
ได้รับคำวิจารณ์ว่า เสมือนกับเป็น "หยางบอยแบนด์" เพราะมีซูเปอร์สตาร์ชายหลากหลายนำแสดง แต่ทว่ากลับเลือกที่จะดำเนินเนื้อเรื่องตามแบบพงศาวดารดั้งเดิมแบบเคร่งครัด เรียกว่าฉากใดที่ปรากฏในพงศาวดารก็มีให้เห็น หรือมิติของตัวละครเช่น ฮ่องเต้หูเบา, ขุนนางที่เลวไร้ที่ติแถมยังมีน้องสาวเป็นสนมเอก และรวมถึงพระญาติวงศ์ที่มีคุณธรรม ก็เหมือนกับขนบของละครโทรทัศน์แนวกำลังภายในที่เคยสร้างมาแล้วหลายต่อหลายเรื่อง
Saving General Yang ไม่ประสบความสำเร็จทั้งการออกฉายในฮ่องกงหรือจีนแผ่นดินใหญ่ อีกทั้ง Legendary Amazons ซึ่งเป็นภาพยนตร์อีกเรื่องที่เกี่ยวกับตระกูลหยาง ที่นำแสดงโดย จาง ป๋อจือ ที่ออกฉายในระยะเวลาเดียวกันก็ไม่ประสบความสำเร็จทั้งรายได้และคำวิจารณ์ด้วย อาจเป็นเพราะผู้ชมนั้นคุ้นเคยกับขุนศึกตระกูลหยางมาก่อนแล้วในอดีตที่เป็นละครโทรทัศน์ดูฟรี
สำหรับในประเทศไทย ฉายทางโทรทัศน์ครั้งแรกในรายการบิ๊กซินีม่า ทางช่อง 7 ในวันเสาร์ที่ 27 มิถุนายน พ.ศ. 2558 เวลา 22.45 น.
บาเยเดลาปัสกัว
บาเยเดลาปัสกัว (Valle de la Pascua) เป็นหมู่บ้านและเมืองในรัฐกวาริโก ทางตอนกลางของประเทศเวเนซุเอลา เศรษฐกิจของเมืองคือการเกษตรและการทำปศุสัตว์ มักได้รับการกล่าวถึงว่า "La Princesa del Llano" (Princess of the Plains, ราชินีแห่งที่ราบ) เมืองมีประชากร 182,000 คน (ค.ศ. 2011)
ประเทศตูนิเซียในโอลิมปิกเยาวชนฤดูร้อน 2014
ประเทศตูนิเซีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติตูนิเซียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 50 คน ใน 14 ชนิดกีฬา ผลการแข่งขันครั้งนี้ประเทศตูนิเซียได้รับเหรียญรางวัลแบ่งเป็น 0 เหรียญทอง 1 เหรียญเงิน และ 1 เหรียญทองแดง รวมทั้งหมด 2 เหรียญ
กรีฑา
ผลการแข่งขันดังนี้ :
พระอาจารย์สุดใจ ทนฺตมโน
พระอธิการสุดใจ ทนฺตมโน เป็นพระภิกษุฝ่ายธรรมยุติกนิกาย สายพระป่าในประเทศไทย อดีตเจ้าอาวาสวัดป่าบ้านตาด จังหวัดอุดรธานี
ประวัติ
พระอธิการสุดใจ ทนฺตมโน เดิมชื่อ นายสุดใจ เชาว์สมุทร เกิดวันที่ 14 ตุลาคม 2487 ตำบลท้ายบ้าน อำเภอเมืองสมุทรปราการ จังหวัดสมุทรปราการ บิดาชื่อ นายวิง มารดาชื่อ นางปุ่น เชาว์สมุทร ได้อุปสมบทเป็นพระภิกษุ ณ พัทธสีมาอุโบสถวัดอโศการาม ตำบลท้ายบ้าน อำเภอเมืองสมุทรปราการ จังหวัดสมุทรปราการ เมื่อวันที่ 25 มีนาคม พ.ศ. 2516 โดยมีพระเทพโมลี (สำรอง คุณวุฑฺโฒ) เป็นพระอุปัชฌาย์ พระญาณวิศิษฏ์ (ทอง จนฺทสิริ) เป็นพระกรรมวาจาจารย์ พระครูนันทปัญญาคุณ(ปิ่น ตนฺติธมโม) เป็นพระอนุสาวนาจารย์  ได้รับฉายานามว่า "ทนฺตมโน"
มารีอา ซาการี
มารีอา ซาการี (Μαρία Σάκκαρη, ; เกิดเมื่อวันที่ 25 กรกฎาคม 1995) เป็นนักเทนนิสอาชีพชาวกรีก เธอขึ้นสู่อันดับ 3 ของโลกในประเภทเดี่ยว เมื่อวันที่ 21 มีนาคม 2022 ทำให้เธอเป็นผู้เล่นชาวกรีกที่มีอันดับสูงสุดเท่าที่เคยมีมาในยุคโอเพน อันดับที่ดีที่สุดของเธอในประเภทคู่คือ 169 เมื่อวันที่ 9 กันยายน 2019
พระอาจารย์สุดใจ ทนฺตมโน
ธรรมะโอวาท
"พอบวชเริ่มภาวนา ใจได้รับความสุขสงบเย็นแบบที่ไม่เคยเป็นมาก่อน นึกย้อนถามตัวเองว่า ถ้าเรานั่งอยู่มีคนเดินมาด่าเรา เราจะโกรธมั๊ย คนทั่วไปที่ไม่รับการฝึกอบรมจิตใจมา ย่อมมีความโกรธเป็นธรรมดา แต่คนที่ได้รับการฝึกฝนมาจะไม่โกรธกลับสงสารว่า...เค้าไม่เคยเจอความสุขที่แท้จริง เค้าน่าสงสาร ถ้าเรารักตัวเอง เราจะไม่ส่งจิตออกไปให้ใจโกรธ แต่จะมีสติรักษาจิตให้มีความสุข สงบเย็น...."
มารีอา ซาการี
ซาการีคว้าแชมป์ดับเบิลยูทีเอทัวร์ในรายการโมร็อกโกโอเพน 2019 ซึ่งเธอเอาชนะ Johanna Konta ในรอบชิงชนะเลิศ นอกจากนี้ เธอยังเข้ารอบรองชนะเลิศในรายการอู่ฮั่นโอเพน ปี 2017 ซึ่งเธอเอาชนะคาโรลีเนอ วอสนีอากี ซึ่งเป็นครั้งแรกที่เธอเอาชนะมือวาง 10 อันดับแรกของโลกได้ ในปี 2019 เธอเข้าถึงรอบรองชนะเลิศพรีเมียร์ไฟฟ์อีกครั้งที่รายการอิตาเลียนโอเพนซึ่งเธอเอาชนะ Petra Kvitová ในปี 2020 สาการีไปถึงรอบที่สี่ของทั้งออสเตรเลียนโอเพนและยูเอสโอเพน ในปี 2021 เธอได้เข้าถึงรอบรองชนะเลิศที่เฟรนช์โอเพนและยูเอสโอเพน ปี 2021 ทำให้เธอเป็นผู้หญิงคนแรกจากกรีซที่ไปถึงรอบรองชนะเลิศรายการแกรนด์สแลม
พระอาจารย์สุดใจ ทนฺตมโน
ตำแหน่งทางคณะสงฆ์
ได้รับการแต่งตั้งเป็นเจ้าอาวาสวัดป่าบ้านตาด ต่อจากพระธรรมวิสุทธิมงคล (บัว ญาณสมฺปนฺโน) ที่มรณภาพลงเมื่อวันที่ 30 มกราคม พ.ศ. 2554
มรณภาพ
พระอาจารย์สุดใจมรณภาพจากเหตุการณ์ไฟไหม้กุฏิวัดป่าบ้านตาดโดยไม่ทราบสาเหตุ เมื่อวันที่ 22 พฤษภาคม พ.ศ. 2563 สิริอายุได้ 76 ปี 47 พรรษา
มารีอา ซาการี
ซาการีเป็นที่รู้จักจากรูปแบบการเล่นที่ดุดันและการเล่นทั่วทั้งคอร์ต โดยมีศูนย์กลางอยู่ที่การเสิร์ฟที่แข็งแกร่งและท่ากราวด์อันทรงพลังของเธอ เสิร์ฟเอซมากสุดอันดับที่หกของผู้เล่นดับเบิลยูทีเอในปี 2020 โดยเสิร์ฟ 144 เอซใน 31 นัด
ชีวิตช่วงแรกและชีวิตส่วนตัว
ซาการีเกิดเมื่อวันที่ 25 กรกฎาคม 1995 ในเอเธนส์ แม่ของเธอชื่อ Angelikí Kanellopoúlou เป็นอดีตนักเทนนิส 50 อันดับแรก ส่วนพ่อของเธอชื่อ Konstantinos Sakkaris เธอมีพี่น้องสองคน ได้แก่ ยันนิส พี่ชาย และอามันดา น้องสาว พ่อแม่ของเธอให้เธอเริ่มเล่นเทนนิสเมื่ออายุ 6 ขวบ เธอย้ายไปบาร์เซโลนาเมื่ออายุ 18 ปีเพื่อฝึกฝน เธอกล่าวว่าพื้นผิวที่เธอชอบคือฮาร์ดคอร์ตและคอร์ตดิน และช็อตที่เธอชอบคือการเสิร์ฟ ผู้เล่นที่เธอชื่นชอบคือ เซเรนา วิลเลียมส์, โรเจอร์ เฟเดอเรอร์ และราฟาเอล นาดัล ปัจจุบันซาการี อาศัยอยู่ในมงเต-การ์โล
รายชื่อโรงเรียนในจังหวัดตรัง
ภาพรวม
จังหวัดตรังมีโรงเรียนทั้งหมด 348 โรงเรียน โดยแบ่งตามสังกัดและอำเภอที่ตั้งดังนี้
สำนักงานคณะกรรมการการศึกษาขั้นพื้นฐาน
จังหวัดตรังมีโรงเรียนสังกัด สพฐ. จำนวน 295 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาตรัง กระบี่ (สพม.ตรัง กระบี่) จำนวน 28 โรงเรียน และโรงเรียนสังกัดสำนักงานเขตพื้นที่การศึกษาประถมศึกษาตรังทั้ง 2 เขตจำนวน 267 โรงเรียน
เขตพื้นที่การศึกษาประถมศึกษาของจังหวัดตรังแบ่งดังนี้
สำนักงานเขตพื้นที่การศึกษามัธยมศึกษาตรัง กระบี่
จังหวัดตรังอยู่ในเขตพื้นที่การศึกษามัธยมศึกษาตรัง กระบี่ ร่วมกับจังหวัดกระบี่ และมีโรงเรียนในสังกัดจำนวน 28 โรงเรียน ซึ่งจัดอยู่ใน 4 สหวิทยาเขตได้แก่
สำนักงานเขตพื้นที่การศึกษาประถมศึกษาตรังเขต 1
สพป.ตรัง เขต 1 มีพื้นที่ครอบคลุม 5 อำเภอทางตอนใต้ของจังหวัด ได้แก่อำเภอเมืองตรัง อำเภอนาโยง อำเภอปะเหลียน อำเภอย่านตาขาว และอำเภอหาดสำราญ มีโรงเรียนในความรับผิดชอบจำนวน 132 โรงเรียน โดยแบ่งเป็นอำเภอปะเหลียน 37 โรงเรียน อำเภอเมืองตรัง 35 โรงเรียน อำเภอย่านตาขาว 33 โรงเรียน อำเภอนาโยง 17 โรงเรียน และอำเภอหาดสำราญ 10 โรงเรียน
สำนักงานเขตพื้นที่การศึกษาประถมศึกษาตรังเขต 2
สพป.ตรัง เขต 2 มีพื้นที่ครอบคลุม 5 อำเภอทางตอนเหนือของจังหวัด ได้แก่อำเภอกันตัง อำเภอรัษฎา อำเภอวังวิเศษ อำเภอสิเกา และอำเภอห้วยยอด มีโรงเรียนในความรับผิดชอบจำนวน 135 โรงเรียน โดยแบ่งเป็นอำเภอห้วยยอด 40 โรงเรียน อำเภอกันตัง 34 โรงเรียน อำเภอสิเกา 24 โรงเรียน อำเภอวังวิเศษ 19 โรงเรียน และอำเภอรัษฎา 18 โรงเรียน
องค์กรปกครองส่วนท้องถิ่น
จังหวัดตรังมีโรงเรียนสังกัดองค์กรปกครองส่วนท้องถิ่น 14 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่เทศบาลนครตรัง (8 โรงเรียน) เทศบาลเมืองกันตัง (2 โรงเรียน) เทศบาลตำบลควนกุน เทศบาลตำบลย่านตาขาว เทศบาลตำบลห้วยยอด และองค์การบริหารส่วนตำบลนาท่ามเหนือ (แห่งละ 1 โรงเรียน)
สำนักงานคณะกรรมการการศึกษาเอกชน
โรงเรียนเอกชนในจังหวัดตรังซึ่งสังกัดสำนักงานคณะกรรมการการศึกษาเอกชนมีจำนวน 39 โรงเรียน
โรงเรียนกีฬาสังกัดมหาวิทยาลัยการกีฬาแห่งชาติ
โรงเรียนกีฬาจังหวัดตรัง เป็นส่วนราชการในสังกัดมหาวิทยาลัยการกีฬาแห่งชาติ ตั้งอยู่ที่ตำบลทุ่งกระบือ อำเภอย่านตาขาว จัดการศึกษาในระดับมัธยมศึกษาควบคู่กับการฝึกซ้อมกีฬา
อำเภอเมืองตรัง
อำเภอเมืองตรังมี 67 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตรังเขต 1 จำนวน 35 โรงเรียน สังกัดสำนักงานคณะกรรมการการศึกษาเอกชน 18 โรงเรียน สังกัดเทศบาลนครตรัง 8 โรงเรียน สังกัดสำนักงานเขตพื้นที่การศึกษามัธยมศึกษาเขต 13 จำนวน 6 โรงเรียน และสังกัดองค์การบริหารส่วนตำบลนาท่ามเหนือ 1 โรงเรียน
อำเภอกันตัง
อำเภอกันตังมี 43 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตรังเขต 2 จำนวน 34 โรงเรียน สังกัดสำนักงานคณะกรรมการการศึกษาเอกชน 5 โรงเรียน สังกัดสำนักงานเขตพื้นที่การศึกษามัธยมศึกษาเขต 13 จำนวน 2 โรงเรียน และสังกัดเทศบาลเมืองกันตัง 2 โรงเรียน
อำเภอนาโยง
อำเภอนาโยงมี 19 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตรังเขต 1 จำนวน 17 โรงเรียน และสังกัดสำนักงานเขตพื้นที่การศึกษามัธยมศึกษาเขต 13 จำนวน 2 โรงเรียน
อำเภอปะเหลียน
อำเภอปะเหลียนมี 47 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตรังเขต 1 จำนวน 37 โรงเรียน สังกัดสำนักงานคณะกรรมการการศึกษาเอกชน 7 โรงเรียน และสังกัดสำนักงานเขตพื้นที่การศึกษามัธยมศึกษาเขต 13 จำนวน 3 โรงเรียน
อำเภอย่านตาขาว
อำเภอย่านตาขาวมี 44 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตรังเขต 1 จำนวน 33 โรงเรียน สังกัดสำนักงานคณะกรรมการการศึกษาเอกชน 5 โรงเรียน สังกัดสำนักงานเขตพื้นที่การศึกษามัธยมศึกษาเขต 13 จำนวน 4 โรงเรียน สังกัดเทศบาลตำบลย่านตาขาว 1 โรงเรียน และสังกัดมหาวิทยาลัยการกีฬาแห่งชาติ 1 โรงเรียน
อำเภอรัษฎา
อำเภอรัษฎามี 20 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตรังเขต 2 จำนวน 18 โรงเรียน สังกัดสำนักงานเขตพื้นที่การศึกษามัธยมศึกษาเขต 13 จำนวน 1 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
อำเภอวังวิเศษ
อำเภอวังวิเศษมี 21 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตรังเขต 2 จำนวน 19 โรงเรียน และสังกัดสำนักงานเขตพื้นที่การศึกษามัธยมศึกษาเขต 13 จำนวน 2 โรงเรียน
อำเภอสิเกา
อำเภอสิเกามี 27 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตรังเขต 2 จำนวน 24 โรงเรียน สังกัดสำนักงานเขตพื้นที่การศึกษามัธยมศึกษาเขต 13 จำนวน 1 โรงเรียน เทศบาลตำบลควนกุน 1 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
อำเภอห้วยยอด
อำเภอห้วยยอดมี 49 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตรังเขต 2 จำนวน 40 โรงเรียน สังกัดสำนักงานเขตพื้นที่การศึกษามัธยมศึกษาเขต 13 จำนวน 6 โรงเรียน สำนักงานคณะกรรมการการศึกษาเอกชน 2 โรงเรียน และสังกัดเทศบาลตำบลห้วยยอด 1 โรงเรียน
อำเภอหาดสำราญ
อำเภอหาดสำราญมี 11 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตรังเขต 1 จำนวน 10 โรงเรียน และสังกัดสำนักงานเขตพื้นที่การศึกษามัธยมศึกษาเขต 13 จำนวน 1 โรงเรียน
วอลเลย์บอลหญิงชิงแชมป์นอร์เซกา 1973
วอลเลย์บอลหญิงชิงแชมป์นอร์เซกา 1973 (1973 Women's NORCECA Volleyball Championship) เป็นครั้งที่สามของการแข่งขัน ระหว่างวันที่ 2–6 สิงหาคม ณ ตีฮัวนา, เม็กซิโก
ติโต (แมว)
คุณติโต เป็นแมวทรงเลี้ยงในพระบาทสมเด็จพระมหาภูมิพลอดุลยเดชมหาราช บรมนาถบพิตร
คุณติโต เป็นแมวเพศผู้ พันธุ์วิเชียรมาศ ที่สมเด็จพระศรีนครินทราบรมราชชนนีทรงเลี้ยงคู่กับ ติต้า แมวเพศเมีย ในระหว่างที่ได้ประทับอยู่ ณ ตำหนักเมืองโลซาน ประเทศสวิสเซอร์แลนด์ เมื่อประมาณปี พ.ศ. 2487 โดยมีลักษณะเป็นแมวสีน้ำตาลเข้ม ดวงตาสีฟ้าเป็นประกาย ใบหู พร้อมกับส่วนต่าง ๆ ของร่างกายจะเป็นสีเข้มกว่าบริเวณลำตัวซึ่งจะมีสีที่อ่อนกว่า คุณติโตมีนิสัยซุกซน ชอบออกไปเที่ยวข้างนอกและหลายครั้งเข้าพระตำหนักไม่ได้
ที่มาของชื่อ "ติโต" คือ ชื่อแฝงของอดีตประธานาธิบดีแห่งยูโกสลาเวีย ยอซีป บรอซ ตีโต เป็นรัฐบุรุษและนักต่อสู้ผู้ต่อต้านอดอล์ฟ ฮิตเลอร์ในสงครามโลกครั้งที่ 2 และรักษาประเทศให้พ้นจากอำนาจของสหภาพโซเวียตในอดีต
แซลลี ฮอว์กินส์
แซลลี เซซีเลีย ฮอว์กินส์ (Sally Cecilia Hawkins; เกิด 27 เมษายน ค.ศ. 1976) เป็นนักแสดงชาวอังกฤษ เธอเปิดตัวงานแสดงครั้งแรกกับผู้กำกับ ไมก์ ลีห์ ในภาพยนตร์เรื่อง ออลออร์นอตติง (2002) เธอยังคงร่วมงานกับลีห์ โดยการรับบทสนับสนุนใน วีราเดรก (2004) และรับบทนำใน ป๊อบปี้...เธอสุขไม่มีสุด (2008) ทำให้ฮอว์กินส์ได้รับรางวัลจากหลายสถาบัน รวมถึงรางวัลลูกโลกทองคำ สาขานักแสดงนำหญิงยอดเยี่ยม ประเภทภาพยนตร์เพลงหรือตลก และรางวัลหมีเงิน สาขานักแสดงนำหญิงยอดเยี่ยม
ฮอว์กินส์ปรากฏในภาพยนตร์ของวูดดี อัลเลนถึงสองเรื่องใน เกมรักเล่ห์ลึก (2007) และ วิมานลวง (2013) ในภาพยนตร์เรื่องนี้ ทำให้เธอรับการเสนอชื่อเข้าชิงสาขานักแสดงสมทบหญิงยอดเยี่ยม จากรางวัลออสการ์และรางวัลแบฟตาด้วย เธอยังรับบทนำใน เมดอินดาเกแนม (2010), แพดดิงตัน คุณหมี หนีป่ามาป่วนเมือง (2014), เมาดี (2016) และ แพดดิงตัน 2 ของขวัญที่หายไป (2017) ฮอว์กินส์แสดงเป็นตัวเอกในบทพนักงานทำความสะอาดผู้เป็นใบ้ ในภาพยนตร์แฟนตาซีเรื่อง เดอะ เชพ ออฟ วอเทอร์ (2017) ซึ่งประสบความสำเร็จทางด้านเสียงวิจารณ์และได้รับการเสนอชื่อเข้าชิงรางวัลออสการ์ รางวัลแบฟตา รางวัลลูกโลกทองคำ และรางวัลสมาคมนักแสดงภาพยนตร์และโทรทัศน์ สาขานักแสดงนำหญิงยอดเยี่ยม
ฮอว์กินส์เริ่มต้นอาชีพด้วยการเป็นนักแสดงละครเวทีในหลายเรื่อง เช่น โรเมโอและจูเลียต ในบทจูเลียต คาปูเล็ต, มัชอะดูอะเบาต์นอตติง ในบทฮีโร และ ฝัน ณ คืนกลางฤดูร้อน ในบทเฮอร์เมีย เธอยังปรากฏในละครเวทีของโรงละครรอยัลคอร์ต ในลอนดอน และในปี ค.ศ. 2010 เธอแสดงละครบรอดเวย์ครั้งแรกในเรื่อง มิสซิสวอร์เรนเพอร์เฟกชัน ในปี ค.ศ. 2012 เธอได้แสดงเรื่อง คอนสตัลเลชันส์ ที่โรงละครรอยัลคอร์ต ซึ่งต่อมาได้ย้ายไปที่โรงละครดยุกแห่งยอร์กในเวสต์เอ็นด์ บนจอโทรทัศน์เธอปรากฏในละครเลสเบียนทางช่องบีบีซีเรื่อง ขอหยุดหัวใจไว้ที่เธอ (2002) ดัดแปลงจากนวนิยายในชื่อเดียวกันของซาราห์ วอเตอส์ โดยรับบทเป็นเซนา เบลก และในเรื่อง เล่ห์รัก นักล้วง (2005) รับบทเป็นซูซาน ทรินเดอร์ เขียนโดยวอเตอส์อีกเช่นกัน เธอยังรับบทเป็นแอนน์ เอลเลียตในละครเรื่อง เพอร์ซูเอชัน (2007) ออกอากาศทางช่องไอทีวี สร้างจากนวนิยายของเจน ออสเตน
รายชื่อบุคคลในยุคสามก๊ก (ป)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ป รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
พระเจ้าลุยส์ที่ 1 แห่งสเปน
พระเจ้าลุยส์ที่ 1 แห่งสเปน (Luis I de España) พระราชสมภพในพระนาม ลุยส์ เฟลิปเปแห่งสเปน (Luis Felipe of Spain ) ทรงเป็นพระมหากษัตริย์สเปน พระองค์เป็นพระราชโอรสพระองค์แรกของพระเจ้าเฟลีเปที่ 5 แห่งสเปน และมาเรีย ลุยซา แห่งซาวอย พระองค์ทรงเป็นพระมหากษัตริย์สเปนที่ครองราชย์สั้นที่สุดในประวัติศาสตร์สเปน ด้วยระยะเวลาการครองราชย์เพียง 7 เดือน
17071724
อันศอรอัลอิสลาม
อันศอรอัลอิสลาม (أنصار الإسلام, Anṣār al-Islām) เป็นกลุ่มก่อการร้ายของมุสลิมนิกายซุนนีในอิรัก และซีเรีย ก่อตั้งในอิรักเมื่อ พ.ศ. 2544 ในฐานะขบวนการอิสลามซาลาฟีที่ใช้กฎหมายชะรีอะฮ์อย่างจำกัดในหมู่บ้านในพื้นที่ควบคุมบริเวณบีรายา จนถึงทางตะวันออกเฉียงเหนือของฮะลับญะฮ์ ใกล้กับชายแดนอิหร่าน แนวคิดเน้นการตีความอัลกุรอานตามตัวอักษรและสนับสนุนการกลับสู่ตัวอย่างของมุสลิมคนแรกคือซาลาฟ หลังจากการรุกรานอิรักใน พ.ศ. 2546 กลุ่มนี้เป็นกลุ่มที่ใช้ความรุนแรงต่อต้านกองกำลังพันธมิตรนานาชาติในอิรักและกลุ่มพันธมิตรอิรัก กลุ่มนี้ยังคงต่อสู้กับรัฐบาลอิรักหลังการถอนตัวของสหรัฐอเมริกาและส่งสมาชิกไปยังซีเรียเพื่อต่อสู้กับรัฐบาลในสงครามกลางเมืองซีเรีย
ในวันที่ 29 สิงหาคม พ.ศ. 2547 ผู้นำ 50 คนของอันศอรอัลอิสลามประกาศว่ากลุ่มได้รวมเข้ากับรัฐอิสลามอิรักและลิแวนต์และได้สลายองค์กรไป อย่างไรก็ตาม บางหน่วยภายในอันศอรอัลอิสลามปฏิเสธการรวมตัวและยังคงดำเนินกิจกรรมในฐานะองค์กรอิสระ
การกำหนดให้เป็นกลุ่มก่อการร้าย
กลุ่มนี้อยู่ในรายชื่อองค์กรก่อการร้ายของสหประชาชาติ ออสเตรเลีย แคนาดา อิสราเอล สหราชอาณาจักร และสหรัฐอเมริกา และอยู่ในเครือข่ายอัลกออิดะฮ์
แมคอินทอชคลาสสิก
แมคอินทอชคลาสสิก (Macintosh Classic) เป็นคอมพิวเตอร์ส่วนบุคคลที่ออกแบบ ผลิต และจัดจำหน่ายโดยแอปเปิลคอมพิวเตอร์ จำหน่ายตั้งแต่เดือนตุลาคม 1990 จนถึงเดือนกันยายน 1992 แมคอินทอชคลาสสิกเป็นคอมพิวเตอร์แมคอินทอชรุ่นแรกที่มีราคาจำหน่ายต่ำกว่า 1,000 ดอลลาร์สหรัฐ
การผลิตรุ่นคลาสสิกเป็นการต่อยอดจากความสำเร็จในรุ่นแมคอินทอช 128 เค จากนั้นเป็นแมคอินทอชพลัส และท้ายสุดคือแมคอินทอชเอสอี ข้อกำหนดคุณลักษณะระบบของรุ่นคลาสสิกนั้นคล้ายกับรุ่นก่อน มีจอแสดงผลแบบซีอาร์ทีขาวดำขนาด 9 in ความละเอียด 512 × 342พิกเซล และจำกัดความจำที่ 4เมกะไบต์ (MB) เท่ากับคอมพิวเตอร์แมคอินทอชรุ่นเก่า การตัดสินใจขอแอปเปิลที่จะไม่อัปเดตรุ่นคลาสสิกด้วยเทคโนโลยีที่ใหม่กว่า เช่น ซีพียูรุ่นใหม่ ความจุแรมที่สูงขึ้น หรือหน้าจอแสดงผลแบบสี ส่งผลให้นักวิจารณ์อย่าง แม็คเวิลด์ ที่อธิบายว่า "ไม่มีอะไรน่าภูมิใจนอกเหนือจากราคาที่ถูกเท่านั้น" และ "ไม่มีความพิเศษ" อย่างไรก็ตาม การตัดสินใจนี้ทำให้รุ่นคลาสสิกสามารถเข้ากันได้กับฐานซอฟต์แวร์ที่ดีในตอนนั้นของแมค และทำให้ขายได้ในราคาที่ถูกลงตามที่วางแผนไว้ นอกจากนี้ รุ่นคลาสสิกมีการพัฒนาขึ้นเทียบกับแมคอินทอชพลัสที่เป็นเครื่องแมครุ่นต่ำของแอปเปิล โดยมีความเร็วสูงขึ้นถึง 25 เปอร์เซ็นต์ และมาพร้อมกับแอปเปิลซูเปอร์ไดรฟ์ ช่องใส่ฟลอปปีดิสก์มาตรฐาน ขนาด 3.5 in ไม่เหมือนกับแมคอินทอชเอสอี/30 และเครื่องแมคแบบกะทัดรัดอื่น ๆ ก่อนหน้านี้ ที่มีช่องประมวลผลโดยตรง (Processor Direct Slot) ภายใน แต่รุ่นคลาสสิกมีช่องเสริมหน่วยความจำ/เอฟพียูแทน
รายการธงประจำจังหวัดของญี่ปุ่น
จังหวัดของญี่ปุ่นทุกแห่งมีธงของตนเอง โดยส่วนใหญ่มักจะเป็นการออกแบบทางเรขาคณิตที่มีสองสี ซึ่งมักจะผสมผสานตัวอักษรของระบบการเขียนภาษาญี่ปุ่น และตราสัญลักษณ์ที่เรียบง่าย ลักษณะเด่นของธงเหล่านี้คือ การใช้ชุดสีที่มักไม่พบในธงประเภทอื่น ๆ รวมทั้ง สีส้ม สีม่วง สีฟ้าคราม และสีน้ำตาล
บางจังหวัดยังมีธงอย่างเป็นทางการอื่นที่เรียกว่า "ธงสัญลักษณ์" อาจใช้ในโอกาสที่เป็นทางการน้อยกว่า ธงสัญลักษณ์ที่มีชื่อเสียง ได้แก่ ธงที่ใช้ในโตเกียว